Stig H. Johansson vuonna 2015
**Stig Henry Johansson** (s. 26. heinäkuuta 1945 Hudiksvall) on ruotsalainen ravivalmentaja ja entinen raviohjastaja. Hän on yksi maailman kaikkien aikojen menestyneimmistä raviurheilijoista. Ohjastajanurallaan hän voitti yhteensä 6 221 starttia. Johanssonin ohjastamat ja valmentamat hevoset ovat palkintorahoina ansainneet yli 80 miljoonaa euroa.

Ura ja saavutukset
------------------

Johansson aloitti uransa ohjastajana vuonna 1963. Vuonna 1968 hän sai ammattivalmentajalisenssin ja perusti oman tallin Solvallan raviradalle Tukholmaan, jossa hän valmentaa edelleen. Viimeisen voittonsa Johansson ajoi joulukuussa 2005. Hän oli aikaisemmin samana päivänä ilmoittanut jättävänsä ohjastustehtävät ja keskittyvänsä jatkossa pelkästään valmentamiseen.

Euroopan merkittävimmistä ravikilpailuista Johansson on voittanut Elitloppetin kuusi kertaa, Lotteria-ajon neljä kertaa ja Prix d'Ameriquen kerran. Ruotsin Derbyn hänen hevosensa ovat voittaneet kuusi kertaa ja Kriteriumin neljästi. Ruotsin lisäksi Johanssonin hevoset ovat saavuttaneet suurkilpailuvoittoja kaikissa merkittävissä ravimaissa. Euroopan raviliiton UET:n suurimman ikäluokkakilpailun UET Grand Prix'n hän on voittanut neljällä eri hevosella. Yhdysvalloissa Johansson on voittanut muun muassa Breeders Crownin kaksi kertaa. Suomalaisista suurkilpailuista Johanssonin hevoset ovat valloittaneet Killerin Eliitin, Suur-Hollola-ajon sekä Finlandia-ajon.

Tunnettuja hevosia
------------------

Tunnetuimpia Johanssonin valmentamista hevosista ovat olleet vuoden 1993 Prix d'Amerique -voittaja Queen L ja maailmanennätyshevonen Victory Tilly. Johansson itse pitää parhaana hevosenaan juuri Victory Tillyä, jolla hän ajoi maailmanennätyksen 08,9a vuonna 2002 Meadowlandsin radalla Yhdysvalloissa. Suomalaishevosia Johanssonin valmennuksena on ollut vuosien saatossa useita kymmeniä, nimekkäimpänä Passionate Kemp.

Muuta
-----

Ruotsin posti on julkaissut Stig H. Johanssonista ja Victory Tillystä postimerkin. Vuonna 2005 hän esiintyi cameoroolissa Kjell Sundvallin ohjaamassa komediassa *Elämä on i-ha-haa*.

Suurkilpailuvoittoja
--------------------


|  |  |
| --- | --- |
| 
**Ruotsi Elitloppet**
* 1984 - The Onion
* 1987 - Utah Bulwark
* 1989 - Napoletano
* 1991 - Peace Corps
* 1997 - Gum Ball
* 2000 - Victory Tilly

**Ruotsi Åby Stora Pris**
* 1984 - The Onion
* 1986 - Utah Bulwark
* 1993 - Queen L
* 2000 - Victory Tilly
* 2002 - Victory Tilly

**Ranska Prix d'Amerique**
* 1993 - Queen L

**Ranska Prix de France**
* 1995 - Queen L

**Italia Lotteria** 
* 1984 - The Onion
* 1991 - Peace Corps
* 2003 - Victory Tilly
* 2005 - Digger Crown

**Alankomaat Prijs der Giganten**
* 1983 - The Onion

**Norja Oslo Grand Prix**
* 1991 - Peace Corps
* 2000 - Victory Tilly

 | 
**Saksa Elite-Rennen**
* 1991 - Shogun Lobell
* 1999 - Indian Silver

**Suomi Finlandia-ajo**
* 1988 - Napoletano
* 1989 - Napoletano
* 2004 - Rotation

**Tanska Copenhagen Cup**
* 2000 - Victory Tilly
* 2001 - Victory Tilly

**Euroopan unioni UET Grand Prix**
* 1985 - Mack the Knife
* 1986 - Clash Hammering
* 1988 - Atas Rocket
* 2001 - Abano As

**Yhdysvallat Breeders Crown**
* 1990 - Peace Corps
* 1994 - Lookout Victory

**Yhdysvallat International Trot**
* 1991 – Peace Corps

**Yhdysvallat Nat Ray Trot**
* 2002 - Victory Tilly

 |

Lähteet
-------

1. ↑  Om Stig H Stall Stig H.  Arkistoitu 3.9.2009. Viitattu 16.4.2012. (ruotsiksi)
2. ↑  Mikael Manderbacka: Stig H Johansson - världens bästa travtränare *multi.fi*. Viitattu 16.4.2012. (ruotsiksi)
3. ↑  Stig H Johansson lägger av  28.12.2005. Sveriges Television. Viitattu 16.4.2012. (ruotsiksi)
4. ↑  Suurkilpailuvoittajia Suomen Hippos.  Arkistoitu 27.12.2011. Viitattu 16.4.2012.
5. ↑  Victory Tilly ATG.  Arkistoitu 2.11.2012. Viitattu 16.4.2012. (englanniksi)
6. ↑  Nu släpps frimärket med Victory Tilly  23.8.2011. Aftonbladet. Viitattu 16.4.2012. (ruotsiksi)
7. ↑  Classic races The Blood Bank.  Arkistoitu 17.5.2012. Viitattu 16.4.2012. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Stig H. Johansson**.
* Stig H. Johanssonin kotisivut (Arkistoitu – Internet Archive)
* Stig H. Johansson ja Victory Tilly postimerkissä[vanhentunut linkki]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Ruotsi

 |

 |